வேதத்தை வேதத்தோடு ஒப்பிட்டு விளக்கம் பெற வேண்டும் என்பதும். வேதம் தனக்கு முரணாக ஒருபோதுமே பேசாது என்பதும், தெளிவற்ற வேதப்பகுதிகளைத் தெளிவான பகுதிகளைக் கொண்டே விளங்கிக்கொள்ள வேண்டும் என்பதும் திருமறையின் விளக்கத்திற்கு இன்றியமையாத விதிகள். இவ்விதிகள் வேதத்தைத் தவறான விதத்தில் புரிந்துகொள்ளக் கூடிய ஆபத்தில் இருந்து நம்மைப் பாதுகாக்கும். இவ்விதிகளைப் பயன்படுத்தி வேதத்தை ஆராய்கின்றபோது, திருமறையின் வேறெந்தப் பகுதியுமே இரட்சிப்பை ஒருவன் இழந்து போகலாம் என்ற போதனையைக் கொண்டிராததை நாம் அவதானிக்கலாம்.